Rayuka 21 sun salwanta yayin da wani Jirgin Ruwa ya dilmiya a jihar Sakkwato ▷ Legit.ng
Rayuka 21 sun salwanta yayin da wani Jirgin Ruwa ya dilmiya a jihar Sakkwato
4 months ago 7 views by Ishaq Ismail
Hukumar bayar da agajin gaggawa ta bayyana cewa, kimanin rayukan mutane 21 suka salwanta yayin da wani jirgin ruwa ya dilmiya cikin teku a wani yanki da shahara da aukuwar hare-haren barayin shanu a Arewacin kasar nan ta Najeriya.
Kamar yadda wani am'aikacin hukumar agajin gaggawa ta Najeriya ya bayyana, Suleiman Karim ya ce Jirgin mai dauke da fasinjoji 50 ya nutse cikin tafkin ne a gundumar Gandi ta jihar Sakkwato da misalin karfe 10.00 na safiyar ranar Alhamis din da ta gabata.
A yayin ganawar sa da manema labarai na jaridar AFP, Suleiman ya bayyana cewa, hukumar ta tsamo gawawwaki 17 na mata da kananan yara 4 da wannan tsautsayi ya ritsa da su.
Yake cewa, nisan kwana ya sanya sauran fasinjoji 29 suka tseratar da rayuwar su har zuwa gabar tafkin kamar yadda shafin jaridar The Punch ya bayyana.
Rahotanni sun bayyana cewa, fasinjojin na kan hanyar su ne ta komawa zamantakewar su ta kauyen Garin Kare bayan aukuwar wani mummunan hari na barayin shanu cikin watan da ya gabata da ta sanya suka kauracewa gidanjen su.
Legit.ng ta fahimci cewa, dubunnan al'ummar kauyen su tsere inda suke nemi mafaka a sansanain gudun hijira dake garin Gandi bayan aukuwar harin 'yan baranda da ta salwantar da rayukan mutane 32 tare da kone gidaje da dama.
KARANTA KUMA: Ina nan daram a jam'iyyar APC - Gwamna Al-Makura
Dilmiyewar jiragen ruwa ta zamto ruwan dare a Najeriya sakamakon rashin kula wajen gyaran jiragen ruwa da kuma daukar adadin fasinjoji da suka sabawa ka'ida musamman a lokuta na damina.
A watan da ya gabata ne, wasu 'yan kasuwa 22 suka rasa rayukan su yayin da jirgin su ya nutse cikin ruwa a gundumar Isa ta jihar Sakkwato sakamakon malalar ruwan sama mai karfin gaske.
Hausa NewsArewaAbun Al'ajabiAbun Bakin Ciki
List of federal universities in Nigeria GOtv subscription Code to check Airtel data balance Road signs Airtel Nigeria data plan
Garkuwa da Sheikh Algarkawy: Mun damke mutane biyu - Hukumar yan sanda